На основу члана 54. Закона о раду у институцијама Босне и Херцеговине („Службени гласник БиХ", бр. 26/04, 07/05, 48/05, 60/10, 32/13 и 93/17), члана 8. Одлуке о условима и начину пријема приправника VII степена стручне спреме у радни однос у институције Босне и Херцеговине ("Службени гласник БиХ", бр. 52/05, 102/09 и 9/15) и Одлуке о потреби пријема приправника високе стручне спреме, број: 1-3-34-2-188-1/21, Дирекцијa за цивилно ваздухопловство Босне и Херцеговине расписује

**ЈАВНИ ОГЛАС**

**ЗА ПРИЈЕМ ПРИПРАВНИКА ВИСОКЕ СТРУЧНЕ СПРЕМЕ У ДИРЕКЦИЈУ ЗА ЦИВИЛНО ВАЗДУХОПЛОВСТВО БОСНЕ И ХЕРЦЕГОВИНЕ**

**I ПРИПРАВНИК**

**1/01 Приправник – дипломирани правник,** високе стручне спреме(VII степен),чија је високошколска диплома вреднована са најмање 180 ECTS бодова – 1 (један) извршилац

**1/02 Приправник – дипломирани економиста,** високе стручне спреме (VII степен), чија је високошколска диплома вреднована са најмање 180 ECTS бодова – 1 (један) извршилац

**Мјесто рада**: Бања Лука

**Опис послова и радних задатака**

Приправник ће обављати послове с циљем оспособљавања за самосталан рад у оквиру своје струке и стицања потребног радног искуства од једне (1) године у сврху полагања стручног управног испита.

**II УСЛОВИ ЗА ПРИЈЕМ**

**1. Општи услови**

За пријем у радни однос приправник мора испуњавати сљедеће опште услове прописане чланом 10. Закона о раду у институцијама Босне и Херцеговине:

* да има навршених 18 година живота;
* да је држављанин Босне и Херцеговине;
* да против њега није покренут кривични поступак за кривично дјело за које је предвиђена казна затвора три и више година или да му није изречена затворска казна за кривично дјело учињено с умишљајем у складу са кривичним законима у Босни и Херцеговини;
* да није обухваћен одредбом члана IX став (1) Устава Босне и Херцеговине;
* да је физички и психички способан за обављање послова радног мјеста на које се пријавио.

**2. Посебни услови**

Поред општих услова прописаних Законом o раду у институцијама Босне и Херцеговине, кандидат треба да испуњава сљедеће услове:

* висока стручна спрема или завршен први циклус школовања који је вреднован са најмање 180 ETCS бодова;
* да нема остварен радни стаж од једне (1) године или више након стицања високе стручне спреме.

**III ТРАЈАЊЕ РАДНОГ ОДНОСА**

Радни однос са најуспјешнијим кандидатом заснива се на период од једне (1) године.

**IV ПОТРЕБНИ ДОКУМЕНТИ**

Кандидат je дужан уз пријаву са кратком биографијом, коју је својеручно потписао, доставити овјерене копије сљедећих докумената:

1. Диплома или увјерење о дипломирању (увјерење не може бити старије од једне године, односно од рока потребног за издавање дипломе), односно за кандидате који су високо образовање стекли по Болоњском систему студирања уз факултетску диплому и додатак дипломи, а у случају да факултет није завршен у Босни и Херцеговини, кандидат је дужан доставити доказ о нострификацији дипломе;
2. Уколико је датум стицања високе школске спреме старији од једне године, кандидат је дужан доставити доказ да нема остварен радни стаж након стицања високе стручне спреме у трајању од једне године или више (копија радне књижице или потврда/увјерење Завода за запошљавање);

1. Увјерење о држављанству, не старије од шест мјесеци од дана издавања од надлежног органа;
2. Изјава кандидата да није обухваћен одредбом члана IX став (1) Устава Босне и Херцеговине (овјерена код надлежног општинског органа и не старија од три мјесеца).

**Напомена:**

Изабрани кандидат је дужан, прије потписивања уговора о раду, доставити љекарско увјерење о здравственој способности за обављање послова радног мјеста на које се пријавио и увјерење да се против њега не води кривични поступак издато од надлежног суда (не старије од три мјесеца), јер у супротном неће доћи до потписивања уговора о раду, односно кандидат ће се скинути са листе успјешних кандидата.

Документи који се прилажу уз пријаву морају бити оригинали или овјерене копије.

**Процедура избора:**

Поступак избора кандидата спровешће Комисија за избор приправника. Кандидати који испуњавају услове расписаног јавног огласа и чије пријаве су комплетне и правовремене, подлијежу провјери знања коју, у складу са Одлуком о условима и начину пријема приправника високе стручне спреме у радни однос, спроводи Комисија за избор приправника.

Пријава са биографијом, адресом и контакт телефоном, те свим траженим документима које је потребно доставити у оригиналу или овјереној копији, **предаје се најкасније до 7.10.2022. године**, путем поште препоручено на адресу:

**Дирекција за цивилно ваздухопловство Босне и Херцеговине**

**V козарске бригаде 18**

**78 000 Бања Лука**

**са назнаком**

**"Јавни оглас за пријем приправника – дипломираног правника високе стручне спреме – НЕ ОТВАРАЈ" за позицију 1/01 Приправник – дипломирани правник**

**или**

**"Јавни оглас за пријем приправника – дипломираног економисте високе стручне спреме – НЕ ОТВАРАЈ" за позицију 1/02 Приправник – дипломирани економиста**

Непотпуне, неуредне и неблаговремене пријаве се неће узимати у разматрање.

Неовјерене копије тражене документације, као и документи старији од рока који је утврђен јавним огласом, неће се узимати у разматрање.